กรมชลประทาน  เสนอคณะรัฐมนตรี 3 โครงการ วงเงิน 559.60 ล้านบาท พัฒนาระบบระบายน้ำในพื้นที่จังหวัดลำปาง ลำพูน และเชียงใหม่ อย่างคลอบคลุม
กรมชลประทาน กระทรวงเกษตรและสหกรณ์  เสนอคณะรัฐมนตรี 3 โครงการ วงเงิน 559.60 ล้านบาท พัฒนาระบบระบายน้ำในพื้นที่จังหวัดลำปาง ลำพูน และเชียงใหม่ อย่างคลอบคลุมนายทองเปลว กองจันทร์ อธิบดีกรมชลประทาน พร้อมด้วย ดร.ทวีศักดิ์ ธนเดโชพล รองอธิบดีกรมชลประทาน นายเฉลิมเกียรติ คงวิเชียรวัฒน์ รองอธิบดีกรมชลประทาน นายวิชัย ไตรสุรัตน์ ผู้อำนวยการกองแผนงาน เข้าร่วมประชุมการพัฒนาเศรษฐกิจและสังคมกลุ่มจังหวัดภาคเหนือตอนบน 1 (เชียงใหม่ แม่ฮ่องสอน ลำปาง ลำพูน) และการประชุมคณะรัฐมนตรีอย่างเป็นทางการนอกสถานที่ ครั้งที่1/2562 ณ ห้องประชุมนารีอินทนนท์ ชั้น 5 อาคารบริการวิชาการ มหาวิทยาลัยราชภัฏลำปาง โดยมีพลเอก ประยุทธ์ จันทร์โอชา นายกรัฐมนตรี เป็นประธานการประชุม โดยในการประชุมวันนี้ 15 มกราคม 2562 กรมชลประทาน มีประเด็นที่จะนำเสนอคณะรัฐมนตรีเพื่อขออนุมัติการดำเนินโครงการ 3 โครงการ วงเงิน 559.60 ล้านบาท แบ่งเป็น โครงการศึกษาผลกระทบทางสิ่งแวดล้อมเบื้องต้นอ่างเก็บน้ำแม่สุย จังหวัดลำปาง  โครงการพัฒนาระบบระบายน้ำปลายคลองแม่แตง-แม่ขาน จังหวัดเชียงใหม่ โครงการพัฒนาประตูระบายน้ำ จังหวัดลำพูน รวมพื้นที่รับประโยชน์ 8,200 ไร่ 1,168 ครัวเรือน พร้อมรายงานผลการดำเนินงานและการใช้ประโยนช์ในที่ดิน ของกลุ่มจังหวัดภาคเหนือตอนบน 1 ผลสัมฤทธ์การพัฒนาแหล่งน้ำและระบบกระจายน้ำ แผนและผลการดำเนินงานงบรายจ่ายเพิ่มเติม ปีงบประมาณ 2561 นอกจากนี้ ยังนำเสนอแผนการดำเนินงานในปีงบประมาณ 2562 ความก้าวหน้าแผนงานโครงการสนับสนุนยางพาราและความก้าวหน้าแผนงานโครงการระบบกระจายน้ำในพื้นที่เกษตรแปลงใหญ่อีกด้วย